CELEX: 62007CB0231
Language: fi
Date: 2008-05-14 00:00:00
Title: Yhdistetyt asiat C-231/07 ja C-232/07: Yhteisöjen tuomioistuimen määräys (kahdeksas jaosto) 14.5.2008 (Cour d'appel de Bruxellesin (Belgia) esittämä ennakkoratkaisupyyntö) — Tiercé Ladbroke SA (C-231/07) ja Derby SA (C-232/07) v. Belgian valtio (Yhteisöjen tuomioistuimen työjärjestys — 104 artiklan 3 kohdan ensimmäinen alakohta — Kuudes arvonlisäverodirektiivi — 13 artiklan B kohdan d alakohdan 3 alakohta — Vapautukset — Käsitteet varojen talletus ja maksut — Vapautuksen epääminen)

19.7.2008   
            
            
               FI
            
            
               Euroopan unionin virallinen lehti
            
            
               C 183/6
            
         Yhteisöjen tuomioistuimen määräys (kahdeksas jaosto) 14.5.2008 (Cour d'appel de Bruxellesin (Belgia) esittämä ennakkoratkaisupyyntö) — Tiercé Ladbroke SA (C-231/07) ja Derby SA (C-232/07) v. Belgian valtio
   (Yhdistetyt asiat C-231/07 ja C-232/07) (1)
   
   (Yhteisöjen tuomioistuimen työjärjestys - 104 artiklan 3 kohdan ensimmäinen alakohta - Kuudes arvonlisäverodirektiivi - 13 artiklan B kohdan d alakohdan 3 alakohta - Vapautukset - Käsitteet varojen talletus ja maksut - Vapautuksen epääminen)
   (2008/C 183/11)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel de Bruxelles
   Asianosaiset
   
      Kantajat: Tiercé Ladbroke SA (C-231/07) ja Derby SA (C-232/07)
   
      Vastaaja: Belgian valtio
   Oikeudenkäynnin kohde
   Ennakkoratkaisupyyntö — Cour d'appel de Bruxelles — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) tulkinta — Vapautukset, jotka koskevat liiketoimia, mukaan lukien välitys, jotka koskevat varojen talletusta ja maksuja — Vedonlyönti ja uhka- tai rahapelit — Toimeksiantajan nimissä tapahtuva vedonlyöntitoimistojen toiminta, joka koostuu vedonlyöntien vastaanottamisesta ja mahdollisten voittojen maksamisesta vedonlyöjille — 13 artiklan B kohdan d alakohdan 3 alakohdassa säädetyn vapautuksen soveltuminen
   Määräysosa
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 13 artiklan B kohdan d alakohdan 3 alakohdassa käytettyä ilmaisua ”maksujen maksamista ja vastaanottamisia koskevat liiketoimet” on tulkittava niin, että sillä ei tarkoiteta hevoskilpailuja ja muita urheilutapahtumia koskevaa vedonlyöntitoimintaa harjoittavan toimeksiantajan lukuun toimivan toimeksisaajan suorittamia palveluja, jotka koostuvat siitä, että toimeksisaaja ottaa vastaan vedonlyöntejä toimeksiantajan nimissä, kirjaa vedonlyönnit, vahvistaa vedonlyönnin antamalla asiakkaalle tositteen siitä, että vedonlyönti on tehty, kerää varat, maksaa voitot, vastaa yksinomaan suhteessa toimeksiantajaan kerättyjen varojen hoidosta sekä rahojen varastamisesta ja/tai katoamisesta sekä saa toimeksiantajalta välityspalkkion muodossa korvauksen tästä toiminnastaan.
   
      (1)  EUVL C 170, 21.7.2007.